open-index/open-wikipedia-markdown huggingface dataset:
Hwaeom jong

**Hwaeom jong** (hangul: 화엄종, hanja: 華嚴, McCune-Reischauer: *Hwaŏm chong*) er den koreanske avleggeren av den kinesiske mahāyāna-skolen Huāyán zōng.

Skolen ble grunnlagt i Korea av Ŭisang i året 671. Som en av de mest kjente buddhistiske munker i Silla-perioden, og en kjent tempelbygger, reiste han til Kina og studerte ved Zhongnan-fjellet som en elev av Zhìyăn og Fǎzàng.

Skolens største og mest langvarige innflytelse skulle bli sett i Korea. Etter å ha vendt tilbake til Korea i år 671, arbeidet Ŭisang energisk med å etablere skolen på den koreanske halvøyen. Under dette arbeidet fikk han mye hjelp av sin venn Wŏnhyo, som var en av den koreanske buddhismens ledende tenker, skribent og kommentator. Wŏnhyo bygde på de filosofiske tesene i *Hwaeom jong*, da han utviklet sin egen lære om «synkronistisk buddhisme» (hangul: Tong p’ulgyo (통불교), hanja: Tōng fójiào, 通佛教).

Hwaeom jong forble den dominerende buddhistiske retningen i Korea frem til slutten av Kongedømmet Goryeo, da den ble slått sammen med Sŏn-skolen som er den koreanske avleggeren av Zen. Innenfor rammene av Sŏn, har Hwaeom jong fortsatt å spille en sterk rolle helt opp til det 21. århundre.
Arturs Alberings

**Arturs Alberings** (født 1877 i Rūjiena i Latvia, død  1934 i Riga i Latvia) var en latvisk politiker i det selvstendige Latvia i mellomkrigstiden. Han var Latvias statsminister fra 7. mai 1926 til 18. desember 1926.

## Biografi
Alberings ble født 8. januar 1876 i en bondefamilie i Rūjiena, Krets Wolmar, i Guvernementet Livland. Etter grunnskole og videregående skole studerte han landbruk i Norge og fiskeoppdrett i Tyskland. Han arbeidet som skoledirektør ved en landbruks- og fiskeriskole i Russland. Han dro etter hvert tilbake til Latvia og arbeidet som kursleder i Riga Central Agricultural Association.

Etter februarrevolusjonen i Russland i 1917 involverte han seg i politikken. I august 1918 ble han innvalgt i Vidzeme landsråd. I november samme år ble han innvalgt i Latvias folkeforsamling, et midlertidig råd som fungerte som landets parlament. Han representerte da Latvias bondeunion.

## Politisk karriere
Alberings ble innvalgt i den konstitusjonelle forsamlingen Saeima i 1922. Parlamentets første formann var Frīdriha Vesmaņa., nestformann var Pauls Kalniņš.

Alberings ble gjenvalgt til den tredje Saeima, og han ble landbruksminister i regjeringene til Hugo Celmiņš og Kārlis Ulmanis.

I mai 1926, etter at regjeringen til Ulmanis gikk av på grunn av uenigheter om budsjettet, dannet Alberings regjering. Han tok også over posten som finansminister selv da den tidligere finansministeren Jānis Blumbers trakk seg.

I desember ble han i parlamentet spurt om hvorfor det ikke var utnevnt en ny finansminister, og Alberings svarte at han hadde påtatt seg denne oppgaven i stedet for å gjøre sin plikt. Majoriteten i parlamentet fant forklaringen utilfredsstillende, og det endte med at regjeringen trakk seg.

## Død
Artur Alberings døde av lungebetennelse i Riga 26. april 1934.

## Referanser


## Eksterne lenker
*
David Coucheron

**David Coucheron** (født 5. september 1984) er en norsk fiolinist fra Nesodden. Han har ofte opptrådt med sin søster, Julie Coucheron, som er pianist, og har gitt ut plate sammen med henne såvel som med Ola Gjeilo.

I Oslo studerte han med Kåre Fuglesang og Isaac Shuldman. Han har en bachelorgrad fra Curtisskolen i  Philadelphia (2005) under Aaron Rosand (søsteren studerte i samme by) og  mastergrad fra Juilliard (2007). Coucheron spiller på en Stradivarius fra 1723 eid av et norsk fond og er forøvrig auksjonshuset Christies faste Stradivarius-tester.

Fra september 2010 er Coucheron ansatt som konsertmester i Atlanta symfoniorkester.

## Premier
* Hohenlohe Kulturstiftung konkurranse, 1. pris og spesialpris. 1999.
* *Jugend Musiziert*-konkurransen i Weimar, 2002.  Delt med søsteren.
* Prinsesse Astrids musikkpris 2002
* *Concorso Internazionale de Musica da Camera* i Torino 2009.  Delt med søsteren.

## Utgivelser
* Debut (Naxos, 2002). *Klassiske svisker med søsteren*.  Sponset av Den norske Bank.

## Referanser
Kåre Fuglesang

**Kåre Halvard  Fuglesang**
(født 10. juni 1921 i Rælingen, død 16. november 2000) var en norsk fiolinist og musikkpedagog.

Han vokste opp i Skedsmo og studerte med filharmonikeren Henrik Due såvel som ved Juilliard,
før han ble ansatt som 1. fiolinist i Oslo Filharmoniske Orkester (1946-1965 og 1975-1987).

Fuglesang spilte i en årrekke i Den Norske Strykekvartett, Henry Johnsrud-kvartetten og Filharmoniens kammerorkester under Ernst Glaser.
Ellers var han tidvis 1. konsertmester ved Den Norske Opera, ansatt som konsertmester og pedagog i Kristiansand ved Agder musikkonservatorium og kammerorkestret der (1972–1975) og som 1. konsertmester i Göteborg Symfoniorkester  (1965–1972). Fra 1975 til 1987 spilte han på ny i Oslo Filharmoniske Orkester. Han underviste ved Manglerud videregående skole (1978–1990).

Fuglesang ga ofte solistprogram i NRK og var dessuten solist med Oslo Filharmoniske Orkester. Blant mer sjeldne verk spilte han Bottesinis konsert for fiolin og kontrabass med Henrik Lindemann som medspiller. Han spilte på en Gagliano fra 1760.

Fuglesang var bosatt på Nesodden.

## Premier
* Statens arbeidsstipend

## Referanser
Olav Frode Fidjeland

**Olav Frode Fidjeland** (født 29. mai 1919 i Skjeberg, død 24. november 1993) var en norsk maler. Han var gift med Anne-Marie Fossum og bosatt i Arendal.

Olav Frode Fidjeland fikk sin utdannelse på Statens håndverks- og kunstindustriskole (1939–1942), under Jean Heiberg på Kunstakademiet (1944–1946) og senere på Statens Lærerhøyskole i forming i 1965. Han betegnes som først og fremst som en landskapsmaler og med motiver fra skjærgård og skog, men gjorde også enkelte portretter og figurkomposisjoner.

Fidjeland var blant annet representert på Høstutstillingen 1945-1948 og 1950-1951.

På Sarpsborg bibliotek er en tverrvegg dekorert med Fidjelands store maleri over 'Sarpsborg i fortid, nåtid og fremtid'. Det er malt på lerret, og montert høsten 1950.

## Referanser


## Litteratur
* Olav Fidjeland i Norsk kunstnerleksikon

## Eksterne lenker
* Maleri på Sarpsborg bibliotek
Olav og Kari

**Olav og Kari** eller **Hekserittet** er ei folkevise av den typen vi kaller middelalderballader. I TSB katalogen er den typologisert som TSB D 367.
Visa har vært en gjenganger i lesebøker for den videregående skolen, men den er nesten ukjent i sangermiljø. 

Norsk visearkiv har registrert bare to melodioppskrifter til den: Ludvig Mathias Lindemans oppskrift etter Anne Bruhær, Mo i Telemark fra 1861 og en oppskrift uten opplysninger av Olav Sande.

## Fortellingen
Det har gått åtte år siden Olav har besøkt mora. Mora spør hvordan han liker kona si, Kari. Olav svarer at han liker henne godt, men da sier mora at hun har sett Kari ri på en kvitbjørn sammen med alvene. Olav tror mora snakker sant og han slår Kari til hun dør. Kari kommer til himmelen og ber til jomfru Maria for Olav og mor hans. Maria sier at Olav skal komme til himmelen, men ikke mora.

Visa finnes også i Danmark og Sverige, men i kortere form. I danske varianter hører Liten Kjerstin (norsk:Kari) samtalen med mora. Hun ber husbonden sin om lov til å besøke foreldrene sine. Hun drar av sted og kommer aldri tilbake.
## Tolking
Visen gir et innblikk i middelalderens etikk. Ettersom Olav kommer til himmelen, men ikke mora, kan man tolke dette som at det anses som verre å urettmessig beskylde noen for å være trollkvinne enn å slå ihjel noen man oppriktig tror er en trollkvinne.

## Tekster og melodier
Ådel Gjøstein Blom, *Norske mellomalderballadar1, Legendeviser*, Oslo 1982, s.72ff.

## Fonogram
Iselin Alme, *Våre vakreste folketoner* Vol. 1. dB Records 003. 1978

## Referanser
Jeff Dunham

**Jeffery «Jeff» Dunham** (født 1962) er en amerikansk buktaler og komiker, bl.a. kjent for figuren Achmed den døde terroristen, Den hyperaktive Peanut, gamle og gretne Walter, Bubba J, Sweet Daddy D, superhelten Melvin, og José, jalapeñoen på en pinne. Han har spilt mange show over hele USA, bl.a. i Phoenix, Green Bay, New York og Washington D.C. Han er best kjent for showet «Spark of insanity», men også for «Arguing with myself». Selv om han er en buktaler, starter han ofte de større showene med en liten stand-up før han drar fram dukkene. Dunham har for øyeblikket bolig i Los Angeles og har tre døtre sammen med sin ekskone Paige som han skiltes fra i 2008.

## Referanser


## Eksterne lenker
* 
* 
*
Millenniumtrofeet

**Millenniumtrofeet** (engelsk: *Millennium Trophy*, irsk: *Corn an Mhílaoise*) deles ut til vinneren av den årlige kampen mellom England og Irland i rugby union.

Trofeet ble første gang delt ut i 1988. Siden 1989 har kampen blitt spilt som en del av Seksnasjonersturneringen og lagene spiller hjemme/borte annethvert år. 

Etter 2025–turneringen har England vunnet 20 ganger og Irland har vunnet 18 ganger.

## Referanser
Anna Norrie

**Anna Norrie** (født **Anna Hilda Charlotta Pettersson**, 1860–1957) var en svensk skuespiller og operettesanger. Hun er også kjent under navnet Anna Pettersson-Norrie.

## Biografi
Anna Norrie var datter av distriktslegen Samuel Magnus Axel Könsberg og Anna Christina Pettersson. I sin skoletid ved "Wallinska skolan" (en pikeskole i Stockholm), ble hun oppmuntret av sin sanglærer til å søke seg inn på Musikkonservatoriet der hun fra 1877 til 1878 var elev ved Julius Günthers solosangklasse. Under en amatörteateropptreden i Södertälje ble hum tilbudt engasjement i et omreisende teaterselskap, men hennes far stoppet henne fra å ta imot tilbudet. Isteden fortsatte hun å studere sang som privatelev for Carl Fredrik Lundqvist og Fritz Arlberg.
Norrie var engasjert ved Nya teatern i Stockholm i årene 1882–1884, ved Södra och Djurgårdsteatrarna mellom 1884 og 1887. Deretter var hun i 1887- 89 leder for Vasateatern. Hun filmdebuterte i 1903 i Ernest Flormans *Sköna Helena*, og medvirket i alt i ni filmer. Hun var gift med den danske forfatteren William Norrie mellom 1891 og 1909, og med skuespilleren Anton de Verdier i årene 1909–1918.

## Filmografi

## Referanser


## Eksterne lenker
* 
*
DOMi

**dOMi** er et punkband  fra Oslo, som ble stiftet i 2002 Bandet består av Robert Eliassen (bass & vokal), Magnus Nevstad (gitar & vokal) Frank Nikolaisen (gitar & vokal), Simen Stensland (trommer & vokal) og Kristian Jensen (trommer) 

Bandet har siden 2003 deltatt i en del konkurranser, og har vunnet bl.a. den norske finalen i Global Battle of the Bands, NM i rock i 2004 og en konkurranse på NRK Pyro i 2008, som gav dem sjansen til å åpne for de meget kjente punkbandene Lagwagon og NOFX på Sentrum Scene i Oslo. Deres første innspilling var albumet *Penis To Society*, som aldri har blitt lagt ut for salg. Etter å ha spilt på scener som John Dee Live Club & Pub og Rockefeller Music Hall, hovedsakelig i hjembyen Oslo, ga bandet ut albumet *Welcome To Annoying Town* i 2008. Etter å ha turnert i England, dro bandet sommeren 2009 på en liten Europaturné i Sverige, Danmark, Tyskland, Nederland og Tsjekkia, der de blant annet spilte på Europas største Ska-festival; Mighty Sounds Festival.

Navnet er et ordspill som uttales *do me* (ta meg).

## Diskografi
;Album
* 2008 – *Welcome to annoying town* debutalbum utgitt på Crash Rec, bandets eget label.
* 2015 – *Risk of Fire*

;EP-er / Singler
* 2003 – «Go Away»
* 2004 – «Duckie and the Uninspired Shepherd»
* 2018 – «Amazingland»
* 2019 – «Pønk i Norge»

## Referanser


## Eksterne lenker
* 
*
Routledge

**Routledge** er et britisk akademisk forlag som hovedsakelig gir ut vitenskapelige monografier, antologier og tidsskrifter innen humaniora, samfunnsvitenskap og jus. Forlaget har tidligere også utgitt oppslagsverk. I Norsk vitenskapsindeks er Routledge rangert på «nivå 2» (det høyeste nivået som omfatter de beste kanalene).

Selskapet ble grunnlagt i 1836 av George Routledge og W. H. Warne. Fra 1998 er forlaget eid av Taylor & Francis og utgjør en divisjon og imprint innenfor dette. Routledge har hovedkvarter i Milton Park i Oxfordshire i England.

Det tidligere Ashgate Publishing ble integrert i Routledge i 2016.

## Referanser


## Eksterne lenker
*
Donald Rayfield

**Donald Rayfield** (født 1942) er en britisk forfatter og professor emeritus i russisk og georgisk ved University of London. Han har skrevet flere bøker om russisk og georgisk litteratur, og også om Josef Stalin og hans hemmelige politi. Han er også redaktør for en bokserie om russiske forfattere og russisk *[[intelligentsia]]*.

## Bibliografi
* *Anton Chekhov: A Life* (1997) ISBN 0002555034 (og flere senere opptrykk)
* *Stalin and His Hangmen* (2004) ISBN 0375506322 (og flere senere opptrykk)
* *Chekhov's Uncle Vanya and the Wood Demon* (2007)
* *The Cherry Orchard: Catastrophe and Comedy* (1994) ISBN 0805744517
* *Dream of Lhasa: The Life of Nikolay Przhevalsky* (1976)
* *The Garnett Book of Russian Verse* (2000)
* *Understanding Chekhov: A Critical Study of Chekhov's Prose and Drama* 
* *The Literature of Georgia: A History* (2000)
* *A Comprehensive Georgian-English Dictionary* (2006)

## Referanser


## Eksterne lenker
* Offisiell nettside ved Universitetet i London
* Artikler av Donald Rayfield , OpenDemocrazy
Selma Wiklund af Klercker

**Selma Wiklund af Klercker** (1872–1923) var en svensk skuespiller. Hun var gift med regissøren Georg af Klercker. 
 
## Filmografi

## Eksterne lenker
* 
*
Lurium 300 X

**Lurium 300 X** (også *Lurium 3000 X* og *Lurium X-2000*) var et negativt markedsføringsstunt utført av Forbrukerombudet for å oppnå oppmerksomhet om useriøse produkter. De satte inn en annonse for et vidundermiddel kalt «Lurium 3000 X» som skulle hjelpe mot en serie helseplager, og som også kunne brukes for å redusere bensinforbruket med 20 prosent. Annonsen ble blant annet satt inn i postordrekatalogen Kupongkatalogen som gikk ut i hele Norge. Det fremgikk av annonsen at det var Forbrukerrådet som hadde laget den, og at formålet var å oppnå oppmerksomhet om tvilsomme reklamekampanjer. Vidundermiddelet skulle i henhold til reklamen «gir skallede håret tilbake, gjør deg slank i en fart, kurerer de fleste sykdommer, fjerner rynker og gir bilen 15-20 prosent lavere bensinforbruk». Boksene med vidundermiddelet var i tillegg «kun gratis + mva. og porto». Kunden ble også oppfordret til å snu arket for «det kan endre ditt liv». På baksiden av annonsen var adressen til Forbrukerombudet oppgitt. Likevel kom det inn nærmere 200 bestillinger på vidundermiddelet.

Bruk av «Lurium» (med og uten tilleggene «300 X», «3000 X» og «X-2000») er et begrep som dukker opp i flere sammenhenger, både hos seriøse og mer useriøse aktører. I USA er slike produkter kjent fra lang tid tilbake og omtales som *snakeoil*. I Norge brukte VG begrepet Lurium 1. desember 1961 under «Kort sagt» hvor en ny og unik tannpasta blir omtalt.

## Referanser
Astrid Engelbrecht

**Astrid Engelbrecht** (født *Astrid Theodora Augusta Engelbrecht* 10. juli 1878 i Tyska församlingen i Stockholm, død 1946) var en svensk skuespiller. 

## Filmografi
* 1912 – *[[I livets vår]]* … Sara Andersson, enke

## Referanser


## Eksterne lenker
*
Byggherreforskriften

**Byggherreforskriften** er en kortform for den norske forskriften som har det offisielle navnet: FOR-2009-08-03-1028 Forskrift om sikkerhet, helse og arbeidsmiljø på bygge- eller anleggsplasser. Denne forskriften avløste den tidligere byggherreforskriften:FOR 1995-04-21 nr 377. 

Byggherreforskriften gir regler om byggherrens plikter angående helse, miljø og sikkerhet (HMS) i forberedelses- og gjennomføringsfasene for entrepriseprosjekter.

Forskriften behandler bl.a. hvilke oppgaver byggherren kan delegere (videreføre til andre) og ikke delegere, samt hvilke oppgaver og plikter som påhviler også prosjektledere og koordinatorer.

*(NB! Avsnittene nedenfor er ikke ennå oppdatert med forskriften av 2009 !)*

Byggherrens hovedoppgaver er:

1) Sørge for at forskriften blir gjennomført i forberedelses-, prosjekterings-, kontraherings- og gjennomføringsfasene
 
2) Inngå avtale med prosjektleder («PL»)

3) Informere kontraktsparter om allmenngjøringsforskriften

4) Informere egne ansatte som er på eller ved byggeplass og deres verneombud.

Av disse oppgavene kan byggherren ikke delegere den overordnede plikt til å sørge for at forskriften blir fulgt, det vil si at dens bestemmelser skal være inkludert i opplegget for prosjektet, samt at byggherren skal få rapportering og bestemme tiltak når forhold blir rapportert. Heller ikke kan han delegere å inngå avtale med prosjektleder om koordinator, HMS plan og forhåndsmelding.

Derimot kan byggherren delegere å utpeke koordinator, lage HMS plan før opprettelse av byggeplassen, sende forhåndsmelding til Arbeidstilsynet og legge forholdene til rette for HMS helt fra forberedelsesfasen.

Blant oppgaver som kan delegeres til koordinator, er følgende: informere kontraktsparter, lage HMS plan, samordne gjennomføring, føre lister over alle som arbeider på stedet, og lage dokumentasjon («som bygget» / «as built») for HMS ved framtidige arbeider.

Overtredelser av bestemmelser i forskriften kan lede til stansning av arbeidene, straff etter arbeidsmiljølovens kap XIV og straffeloven § 48 a og b, samt erstatning for skade på person og ting, dessuten til forsinkelse av byggeprosjektet med etterfølgende krav om tilleggsvederlag og erstatning.
Rekom

**Rekom** er en gjenvinningsbedrift som ble stiftet i 1998 av interkommunale -og kommunale avfallselskaper i Norge.  Formålet var å sikre avsetning på innsamlet og kildesortert avfall slik at ressursene ble ivaretatt og selskapene fikk omsatt varene sine til best mulig pris i markedet. 
Kildesortering i husholdningene skjøt fart på 1990-tallet og per i dag er det kildesortering av 10-15 avfallstyper i de fleste kommuner i Norge.

Rekom gjenvant, enten ved materialgjenvinning, eller energigjenvinning, 410&nbsp;000 tonn i 2008.
Aaron Doran

**Aaron Brian Doran Cogan** (født 13. mai 1991) er en irsk fotballspiller som spiller for Inverness Caledonian Thistle.

Doran signerte sin første profesjonelle kontrakt i mai 2008, for Blackburn Rovers. Han spilte for a-laget på forsesongen, sommeren 2008, og fikk spilletid i to av kampene. 

Han var involvert i bare tre kamper i løpet av sine tre sesonger i Blackburn Rovers, under tre forskjellige managere, men fikk erfaring med førstelagsspill gjennom låneopphold i MK Dons, Leyton Orient og Inverness Caledonian Thistle. Manager i sistnevnte klubb, Terry Butcher, var såpass fornøyd at han handlet Doran inn permanent 13. juli 2011.

Doran står per juli 2011 oppført med to kamper for Irland U21.

## Referanser


## Eksterne lenker
*
Simostranda

**Simostranda** er ei bygd i Modum kommune i Buskerud. Bygda ligger ved elva Simoa, langs fylkesvei 287, og er mest kjent for idrettslaget og sin satsing på skiskyting og sine skiskyttere. Best kjent er Ole Einar Bjørndalen, men også broren Dag Bjørndalen, Hildegunn Mikkelsplass (født Fossen) og Ida Lien er eller har vært på landslaget.
Piffi

**Piffi** er en saltbasert krydderblanding. Krydderblandingen består blant annet av salt, natriumglutamat, chilipepper, løk, sort pepper og sellerifrø.

Piffi-krydder passer til for eksempel pommes frites, kylling, svin og flesk, til biff av okse og hamburger.

## Historikk
Det er vanskelig å tidfeste når piffi-krydder første gang ble introdusert i norsk matlagning. Kokeboken *Gjestemat: tips, menyer, oppskrifter* fra 1975 inneholder en oppskrift på smørbrødkake med piffi allkrydder som en av ingrediensene. Kokeboken er oversatt fra svensk, og originalen ble utgitt i Sverige i 1974. Det har blitt hevdet at opprinnelig var piffi en krydderblanding lansert av det svenske foretaket Kockens under navnet «Piffi Allkrydda».

## Referanser
John Eric Sidney Thompson

**John Eric Sidney Thompson** (født 31. desember 1898 i London, død 9. september 1975 i Cambridge) var en britisk arkeolog og antropolog som var kjent for sin utforskning av maya-sivilisasjonen i Mexico og Mellom-Amerika. Han var spesielt opptatt med utforskningen av mayaenes skriftspråk og kalendersystem. Hans korrelasjon av mayaenes kalendersystem med den gregorianske kalenderen er blitt allment akseptert blant mayaspesialister.

Ellers utviklet Thompson en del teorier som senere er blitt forlatt. Mens han antok at mayaskriften i hovedsak besto av logogrammer, viste det seg senere at den i stor grad var fonetisk, noe som fremsettes av den russiske Juurij Knorozov som var etnograf og geolog. Mange av innskriftene viste seg da å ha et politisk heller enn religiøst og kosmologisk innhold, slik Thompson hadde antatt at de hadde. Likevel må han regnes blant de store pionerene i utforskningen av maya-sivilisasjonen. 

Blant Thompsons verker kan nevnes «A Catalog of Maya Hieroglyphs» (1962), «The Rise and Fall of Maya Civilization» (1954, 1966) og «Maya History and Religion» (1970).

Han var med på det arkeologiske prosjektet ved Chichen Itza og han gjorde de første undersøkelsene av mayaområdet Coba i Quintana Roo i Mexico. 

Thompson gjennomførte en rekke utgravninger i Britisk Honduras (dagens Belize). Han gjorde betydelig arbeid i å tyde mayahieroglyfer, særlig de som er relatert til kalenderen og astronomi.

Thompson ble i 1975 utnevnt til ridder av dronning Elizabeth II.

## Referanser


## Eksterne lenker
* J.E.S.Thompson collection.Field Museum, Chicago
Syros

**Syros** (gresk: Σύρος), eller Siros eller Syra, er en gresk øy i Egeerhavet som er en del av øygruppen Kykladene. Den ligger 78 nautiske mil eller 144&nbsp;km sørøst for Athen. Arealet er 83,6&nbsp;km² og den hadde  innbyggere i henhold til folketellingen i 2011.

De største byene er Ermoupoli, Ano Syros og Vari. Ermoupoli er øyas hovedstad og er det også for hele Kykladene. Den har alltid vært en betydelig havneby, og på 1800-tallet var den mer betydningsfull en Pireus, Athens havneby. Andre landsbyer er Galissas, Foinikas, Pagos, Manna, Kini og Poseidonia.

## Byer

Ermoupoli (gresk: Ερμούπολη), tidligere formelt kjent som Ermoupolis eller Hermoupolis (gresk: Ἑρμούπολις 

## Eksterne lenker
* 
*  Offisielt nettsted for Áno Sýros
*  Offisielt nettsted for Ermoúpoli
* Det egeiske universitet i Ermoúpoli (engelsk, gresk)
* Department of Product and Systems design from University of the Aegean
*  Informasjon om Syros 
* Syros, det offisielle nettsted for den greske turistorganisasjon
* Det egeiske festival, nettsted for musikkfestival som har vært holdt siden 2005
Slag (musikk)

**Slag** er et begrep innenfor musikk for en rytmisk figur og er en enhet i en takt. På engelsk kalles det samme for *beat*, men som også benyttes på norsk. Slagene er pulsen eller taktslagene i musikken og defineres ut fra hvor hurtig tempoet i stykket eller basert på taktrytmen. Hvor mye slagene er betont, kommer også mye på hvilken takt stykket går i. Eksempelvis så vil en vals, som går i 3/4 takt, være slik at det første slaget er markant, men de andre er lette.

Slag og takt defineres ofte som rytmen lytterne ville tappe tærne til når de lyttet til et musikkstykke, eller tallene en musiker teller mens han fremfører. I populær bruk kan slag referere til en rekke relaterte konsepter, som puls, tempo, taktart, og spesifikke rytmer. Rytme i musikk er preget av en repeterende sekvens av betonte og ubetonede slag (ofte kalt «sterk» og «svak») og delt inn i takter organisert etter taktart og tempoindikasjoner.

Slag er relatert til og skilles fra puls, rytme (gruppering) og taktart:

## Referanser


## Eksterne lenker
* 
* «What Is Beat in Music? Definition, Examples & Resources», *Hoffman Academy*
Mandisi

**Mandisi** er et mannsnavn på xhosa, et språk som tales i Sør-Afrika. Mandisi betyr «den som gjør andre glad» eller «den som bringer glede». Det finnes også en kvinneversjon av samme navn, Mandisa.  Navnet kommer fra ordet *ukumandisa*, som betyr å gjøre godt eller å bringe glede.
Gunneraordenen

* taksonomi: se teksten

**Gunnerales** er en orden i den store gruppen av egentlige tofrøbladete planter. Ordenen består ifølge APG III-systemet av to familier med hver sine slekter.  

Artene er lave busker. Bladene er oftest store og kan minne om bladene til rabarbra. De to slektene har ulik tropisk distribusjon: *[[Gunnera]]* i Sør-Amerika, New Zealand og Stillehavet og *[[Myrothamnus]]* i Afrika og Madagaskar. I Cronquist-systemet (1988) ble disse to slektene plassert i henholdsvis ordenene Haloragales under Rosidae, og Hamamelidales.

## Taksonomi
Familiene og slektene under ordenen Gunnerales defineres slik i APG III:
Orden: **Gunnerales**
* Familie: Gunnerusbladfamilien (Gunneraceae)
** Slekt: Gunnerusbladslekten (*Gunnera*)
* Familie: Myrothamnaceae
** Slekt: *Myrothamnus*

## Eksterne lenker
* 
* Gunnerales hos Stevens, P. F. (2001–), ''Angiosperm Phylogeny Website''.
* NCBI Taxonomy Browser - Gunnerales.
Samadhi av oseanisk refleksjon

**[[Samadhi (buddhisme)|Samādhi]] av oseanisk refleksjon** (sanskrit: Sāgara-mudrā-samādhi, kinesisk: 海印三昧, pinyin: Hǎiyìn sānmèi, Wade-Giles: Hai-yin san-mei, koreansk (hangul): 해인삼매, McCune-Reischauer: Haein sammae, japansk: Kaiin sanmai (カイインサンマイ), vietnamesisk: Hải ấn tam muội) er et teknisk begrep innenfor mahāyāna-buddhismen. Det brukes om den bevissthetstilstand som Buddha sies å ha vært i da han forkynte Avataṃsaka sūtraen.

Som teknisk begrep ble det derfor sentralt innenfor den buddhistiske skolen Huāyán zōng. Den beskrives som en tilstand hvor bevisstheten inneholder alt som eksisterer i fortid, nåtid og fremtid. Det kinesiske tegnet 印 (yìn) betyr «å reflektere». Begrepet kan derfor forklares som at sinnets dype fred er like omfattende som et stort hav som reflekterer alle ting i universet.

*Samādhi av oseanisk refleksjon* nevnes i Avataṃsaka sūtraens innledning, uten å spille noen sentral rolle i resten av teksten. Under Tang-dynastiet tolket likevel Fǎzàng dette som det kanoniske beviset på Huāyán zōngs oppfattelse av Avataṃsaka sūtraen som Buddhas høyeste og «endelige» lære.

Som en metafor på en holistisk visjon av den fjerde *dharmadhātu* «ikke-opphevelsen av fenomen og fenomen» (Shìshì Wúài Fă Jiè, 事事無礙法界), hvor alle fenomener henger sammen i en dynamisk prosess av innbyrdes relasjoner, var havoverflatens refleksjoner et yndet motiv hos Fǎzàng. Et av hans essayer bærer f.eks. tittelen «100 erklæringer om oseanet av tenkning i Avataṃsaka sūtraen» (pinyin: Huáyán jīng yìhăi băimén, 華嚴經義海百門),.

I sitt essay «Refleksjoner av dharmadhātu i Avataṃsaka» (pinyin: Huāyán yóuxīn fǎjiè jì, Wade-Giles: Hua-yen yu-hsin fa-chieh chi, 華嚴遊心法界記), forklarer han det slik:

## Referanser
Tore Engen

**Tore Engen** (født 1950) er en norsk maler, grafiker og skulptør som arbeider med collage, akvarell, oljemaleri og materialbilder. Han er kjent for sitt formspråk er ekspressivt og frodig, og han lar seg gjerne inspirere av natur, kystkultur, historie, arkeologi og norrøn mytologi. Kunst lages av det han finner, og blir satt sammen til overraskende helheter; møbler, smykker og kniver &ndash; laget av materialer som sølv, gamle landbruksgjenstander, bein og stein.

Han er blant annet innkjøpt av Samisk museum i Snåsa og Nord-Trøndelag fylkesgalleri. Han har utsmykket Brønnøysund rådhus, Buvik barneskole og har laget et minnesmerke over Jon Andreas Savio i Bugøyfjord. Han har også laget ordførerkjedene i sølv for Vega kommune og Nærøy kommune. Det er utstillinger med hans arbeider i Atelier Tautra, kunstrommet.no og Kulturverkstedet i Mosjøen.

Engen er oppvokst på garden Engen på øya Ylvingen. Denne ligger i Vega kommune på Helgelandskysten. Han startet tidlig å tegne, og tolv år gammel begynte han med oljemaling. Det var hans eldste søster som gav han dette og bidro på denne måten til hans interesse for kunst. Han ble senere utdannet ved det frie akademiet Psychopolis (1980) og det kongelige kunstakademiet (1981–1986), begge i Haag i Nederland. Hovedstudiet på akademiet var tegning, maleri og grafikk og han ble uteksaminert med et Cum Laude diplom.

Han har siden 1998 arbeider som kunstpedagog og hatt kursvirksomhet ved Heimdal kunstskole. Denne virksomheten foregår også i Atelierengen og ved Orkdal kunstforening.

## Eksterne lenker
* 
* Kunstrommet.no: Tore Engen
Joseph Mausbach

**Carl Joseph Mausbach** (født 7. februar 1861 i Wipperfeld (Wipperfürth) i Tyskland, død 31. januar 1931 i Ahrweiler) var en tysk katolsk prest, teolog og politiker (Zentrum).

## Liv og virke

Josef Mausbach studerte etter sitt Abitur katolsk teologi i Münster. Der ble han kjent med Franz Hülskamp, som han mottok mange teologiske impulser fra. På grunn av Otto von Bismarcks *«[[Kulturkampf]]»* vekslet han i 1883 over til Eichstätt, der han ble presteviet i 1884. Samme år ble han sjelesørger i Köln. I 1888 ble han dr.theol. i Münster, og året etter ble han religionslærer ved gymnasiet i Mönchengladbach.

Allerede i 1892 ble Mausbach kalt til professor i moralteologi og apologetikk i Münster. Han var i 1899 med på grunnleggelsen av *Collegium Marianum*, et lærested for ordenssøstre og andre kvinnelige studenter. I 1912 ble han utnevnt til monsignore, og i 1918 til *[[dompropst]]*.

Fra 1915 til 1920 ledet han et arbeidsutvalg til forsvar av tyske og katolske interesser, som særlig rettet seg mot den antityske franske agitasjon innen verdenskirken.

## Parti

Mausbach var medlem av partiet Zentrum. Han arbeidet for katolikkers sterkere politiske engasjement i det da sterkt protestanisk pregede Tyskland. 

Mausbach var fra 1919 til 1920 medlem av Nasjonalforsamlingen i Weimar. Der var han med i komiteen for forberedelsen av en forfatning for Det tyske rike. Han engasjerte seg sterkt særlig hva gjaldt de forskrifter som beskjeftiget seg med religion, kultur og utdannelse. 

## Betydning

Med sitt engasjement innen moralteologien og vedrørende den katolske sosiallære gav han vesentlige bidrag til en ny relasjon mellom den katolske kirke og republikken, særlig innen problemstillinger knyttet til  sosialpolitikk og skolepolitikk. Han regnes sammen med Oswald von Nell-Breuning blant de fremste katolske sosialetikere på 1900-tallet.

## Verker i utvalg

* *Divi Thomae Aquinatis De voluntate et appetitu sensitivo doctrina*, Dissertation Münster, 1888.
* *Christentum und Weltmoral. Zwei Vorträge über das Verhältnis der christlichen Moral zur antiken Ethik und zur weltlichen Cultur*, 1897.
* *Die katholische Moral, ihre Methoden, Grundsätze und Aufgaben. Ein Wort zur Abwehr und Verständigung*, 1901.
* *Frauenbildung und Frauenstudium im Lichte der Zeitbedürfnisse und Zeitgegensätze. Zwei Vorträge*, 1910
* *Kulturfragen in der Deutschen Verfassung. Eine Erklärung wichtiger Verfassungsartikel*, 1920.
* *Sittlichkeit und Badewesen*, 1930.

**Som utgiver og redaktør, sammen med [[Gustav Ermecke]]**
* Katholische Moraltheologie I-III, Aschendorf, Münster 1914/18

## Referanser


## Litteratur

* Max Meinertz, Adolf Donders (utg.): *Aus Ethik und Leben. Festschrift für Joseph Mausbach zur Vollendung des siebzigsten Lebensjahres*, 1931.
* Georg Schreiber: *Joseph Mausbach (1861–1931). Sein Wirken für Kirche und Staat. Schlichte Gedächtnisblätter*, 1931.
* Rupert Grill: *Wegbereiter einer erneuerten Moraltheologie. Impulse aus der deutschen Moraltheologie zwischen 1900 und dem II. Vatikanischen Konzil (StThE 122)*, Fribourg-Freiburg-Wien 2008.
Gunnerusbladfamilien

* taksonomi: se teksten

**Gunnerusbladfamilien** (Gunneraceae) er en plantefamilie som plasseres i ordenen Gunnerales APG III-systemet (2009). Familien består av bare én slekt (*Gunnera*) med 43–53 arter. Slektsnavnet er til ære for den norske botanikeren og biskopen Johan Ernst Gunnerus. 

Artene er lave busker. Bladene er oftest store og kan minne om bladene til rabarbra. Bladene kan bli inntil 2 meter brede og 3,4 meter lange *(Gunnera manicata)*. Artene vokser i Sør-Amerika, New Zealand og Stillehavet.

## Taksonomi
Familie: **Gunnerusbladfamilien** (Gunneraceae)
* Slekt: Gunnerusbladslekten *(Gunnera)*
** *[[Gunnera albocarpa]]* – New Zealand
** *[[Gunnera arenaria]]*
** *[[Gunnera densiflora]]*
** *[[Gunnera dentata]]*
** *[[Gunnera flavida]]*
** *[[Gunnera hamiltonii]]* – New Zealand
** *[[Gunnera kauaiensis]]*
** *[[Gunnera magellanica]]*
** *[[Gunnera magnifica]]* – Colombia
** *[[Gunnera manicata]]* – Brasil
** *[[Gunnera masafuerae]]*
** *[[Gunnera monoica]]*
** *[[Gunnera perpensa]]*
** *[[Gunnera petaloïdea]]*
** *[[Gunnera prorepens]]*
** *[[Gunnera tinctoria]]* – Chile, Argentina

## Eksterne lenker
* 
* Gunnerales hos Stevens, P. F. (2001–), ''Angiosperm Phylogeny Website''.
* NCBI Taxonomy Browser - Gunnerales.
* The Gunnera Gallery 
* ''Gunnera magellanica'' bilder fra ''Chilebosque''
* Global Invasive Species database - ''Gunnera tinctoria''
* Detaljer om medisinplanter: ''Gunnera perpensa''
* Gunnera-arter på Achill Island hos Achill Journal
* Fullscreen QTVR panorama Gunnera Manicata i ''Trebah Garden'', Cornwall
Myrothamnaceae

* taksonomi: se teksten

**Myrothamnaceae** er en familie i ordenen Gunnerales ifølge APG III-systemet. Familien består av en slekt med to arter av små busker i tropene, med habitater i det sørlige Afrika og på Madagaskar. 

## Taksonomi
Familie: Myrothamnaceae
* Slekt: *Myrothamnus*
** *[[Myrothamnus flabellifolius]]* – sørlige Afrika, Madagaskar
** *[[Myrothamnus moschatus]]* – Madagaskar

## Eksterne lenker
* 
* Myrothamnaceae - informasjon hos *CBI Taxonomy Browser*.
Viktor Cathrein

**Viktor Cathrein** (født 8. mai 1845 i Brig i Kanton Wallis i Sveits, død 10. september 1931 i Aachen i Tyskland) var en sveitsisk katolsk teolog og filosof tilhørende jesuittordenen. 

Han var med i den kretsen innen denne ordenen som utgav og skrev i det teologiske og sosiale tidsskriftet *[[Stimmen aus Maria-Laach]]*.Han var en av publikasjonens fremste forkjempere i  kampen mot liberalismen. 

Cathreinsa skrifter gikk i samfunnsspørsmålene inn for et katolsk kristent grunnsyn for samfunnet og staten. Han hadde et omfattende forfatterskap om emner innen etikk, jurisprudens, moralteologi, politisk økonomi og annet. Han brennemerket «den nasjonale egoisme» som preget europeiske stater før utbruddet av første verdenskrig. 

## Verker i utvalg
* *Die englische Verfassung: Eine rechtsgeschichtliche Skizze*, 1881
* *Actenstücke betreffend den preussischen [[Kulturkampf|Culturkampf]] nebst einer geschichtlichen Einleitung*, 1882
* *Die Sittenlehre des Darwinismus. Eine Kritik der Ethik [[Herbert Spencer]]s*, 1885
* *Moralphilosophie* II, 1899 
* *Die Frauenfrage*, 1901
* *Recht, Naturrecht und positives Recht – eine kritische Untersuchung der Grundbegriffe der Rechtsordnung*, 1901
* *Der Sozialismus: Eine Untersuchung seiner Grundlagen und seiner Durchfurbarkeit*, 1903
* *Die katholische Moral in ihren Voraussetzungen und ihren Grundlinien*, 1907
* *Das Privatgrundeigentum und seine Gegner: Eine kritische Auseinandersetzung mit den agrarsozialistischen Theorien von [[Emile de Laveleye]] und [[Henry George]]*, 1909
* *Die Grundlage des Völkerrechts*, 1918
* *Dritte Internationale *, 1921
* *De bonitate et malitia actuum humanorum doctrina [[Tomas Aquinas|s. Thomae Aquinatis]] : brevis commentarius in Summae theol. 1. 2, q. 18am ad q. 21am*, 1926
* * Lust und Freude – ihr Wesen und ihr sittlicher Charakter, mit besonderer Berücksichtigung der Lehre des [[Aristoteles]]*, 1931

## Referanser
Mikkel Diskerud

**Mikkel «Mix» Morgenstar Pålssønn Diskerud** (født 2. oktober 1990) er en norsk og amerikansk fotballspiller som spiller for den kypriotiske klubben AC Omonia.

Han debuterte for seniorlaget til Stabæk i Tippeligaen i 2008, og ble seriemester med samme lag samme år. På landslagsnivå har han spilt både for Norges og USAs ungdomslandslag, i tillegg til det amerikanske A-landslaget.

## Klubbkarriere
Diskerud vokste opp på Frogner i Oslo og startet karrieren i , men ble tidlig oppdaget av  under en turnering i Oslo. Han ble hentet til deres G15-lag i 2005, og byttet lærested fra Oslo Handelsgymnasium (OHG) til Norges Toppidrettsgymnas (NTG) i 2007. I 2006 spilte han regelmessig for , i 2.divisjon. I 2008 hjalp han også klubbens juniorlag med å vinne G19-NM.

Han debuterte for A-laget som innbytter under første runde i senior-NM 2008 og mottok NFFs pokal for 2.-plass etter finaletapet mot . Under La Manga Cup i 2009, scoret han etter to minutter i sin første kamp det året han ble profesjonell spiller. Han kom også inn som innbytter under Superfinalen 2009 og vant mot , en uke før seriestart. Han startet åpningskampen på benken, men i den andre kampen mot , fikk han sin Eliteseriedebut for Stabæks A-lag. Han kom inn som innbytter ti minutter før full tid, og i det 84. minutt, utlignet han for Stabæk. Kampen endte 1&ndash;1. Ingen Stabæk-spillere har før scoret så raskt etter sin eliteseriedebut, og Diskerud slettet med dette den forrige rekorden som ble holdt av Martin Andresen.

9. august 2012 signerte Diskerud for .

## Landslagskarriere
Diskerud har amerikansk statsborgerskap, og kan derfor representere både Norge og USA. I april 2008 spilte han en turnering for det amerikanske U20-landslaget, hvor han hadde tre assists mot Nord-Irland. Allerede en måned senere spilte han for det norske U18-landslaget mot USA. I 2009 spilte han for det norske U19-landslaget. 
I juni 2009 spilte han igjen for det VM-klare, amerikanske U-20 laget mot Egypt i Alexandria. Han scoret kampens eneste mål, og fikk tittelen "Man of the Match" fra egyptisk TV (Nile Sports and Nile Tv). Han spilte sin første europacupkamp for klubblag 15. juli 2009 som 18-åring i 2. runde av Champions League for Stabæk mot Tirana i Albania. Deltok i U-20 VM i Egypt for USA i kampene mot Tyskland og Korea.
17. november 2010 spilte han sin første landskamp for USAs A-landslag i Nelson Mandela Challenge Cup i Cape Town Stadium mot Den sørafrikanske republikk, og spilte der frem den målgivende pasningen til kampens ene scoring av Juan Agudelo som med dette ble USAs, gjennom alle tider, yngste målscorer i en A-landskamp.

## Referanser


## Eksterne lenker
* 
* Portrettintervju på [Nettavisen.no]
30. serierunde i Premier League 2008/09

**30. serierunde i Premier League 2008/09** begynte lørdag 21. mars 13:45 med Portsmouth – Everton. 16:00 ble det spilt seks kamper før Newcastle United spilte mot Arsenal 18:30. Søndag 22. mars ble det spilt tre kamper.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Vuelta a Castilla y León

**Vuelta a Castilla y León** er et etapperitt på sykkel som arrangeres i den spanske regionen Castilla y León. Rittet ble første gang arrangert i 1985, og består av fem etapper.

## Vinnere

## Eksterne lenker
*
Sigurd Hjelde

**Sigurd Hjelde** (født 4. februar 1944) er en norsk religionshistoriker, med doktorgrad i teologi og religionshistorie. Han er blant annet er spesialist på kristendommen. Han har utgitt en rekke artikler og bøker, på norsk, engelsk og tysk, og har også bidratt til flere bokutgivelser sammen med andre forskere. Hjelde arbeider i dag ved Universitetet i Oslo.

## Bibliografi
* 2008 – *Religionswissenschaft zwischen Rationalismus und Irrationalismus : ein norwegisches Beispiel : der Fall Kristian Schjelderups
* 2007 – *Religion – Et vestlig fenomen?*
* 2006 – *Sigmund Mowinckel und seine Zeit : Leben und Werk eines norwegischen Alttestamentlers*
* 2004 – *Luthers reformasjon : hovedtekster 1517-1520*
* 2003 – *Gud : en historisk fremstilling*
* 2001 – *Tor Aukrust – 80 år*
* 2001 – *Fra Stockholm 1897 til Paris 1900*
* 2001 – *Festskrift til Tor Aukrust : mennesket, kulturen, samfunnet* utgitt av Sigurd Hjelde, Otto Krogseth, Lars Frode Larsen
* 2001 – *Lille og store katekisme*
* 2000 – *Man, meaning, and mystery : 100 years of history of religions in Norway : the heritage of W. Brede Kristensen* / edited by Sigurd Hjelde 
* 2000 – *From Kristiansand to Leiden : the Norwegian career of W. Brede Kristensen*
* 2000 – *Das Christentum als Gegenstand der Religionswissenschaft*
* 2000 – *Die Identität der Religionswissenschaft : Beiträge zum Verständnis einer unbekannten Disziplin*  Gebhard Löhr (Hrsg.)
* 1998 – *Enhet i mangfold*
* 1998 – *Forspill, forutsetninger, framvekst*
* 1994 – *Die Religionswissenschaft und das Christentum : eine historische Untersuchung über das Verhältnis von Religionswissenschaft und Theologie*
* 1984 – *Das Eschaton und die Eschata : eine Studie über Sprachgebrauch und Sprachverwirrung in protestantischer Theologie von der Orthodoxie bis zur Gegenwart*
* [[1972]] – *Apokatastasistanken i protestantisk teologi i det 20. århundre''

## Referanser


## Eksterne lenker
Sammy

**"Sammy"** er en belgisk tegneserie skapt av manusforfatteren Raoul Cauvin og tegneren Berck i 1970. Serien blei framfor alt publisert i Le Journal de Spirou. I 1994 blei tegnearbeidet overtatt av Jean-Pol etter at Berck gikk av med pensjon. 

Serien handler om livvaktene Sammy og hans sjef Jack Attaway. 

## Album utgitt i Norge

# Ungdomseliksiren (*L'élixir de jeunesse*, 1978)
# Barnepiker for batteri-Birger
# Gamlehjemmet «Gangsters hvile»
# Cupfinale i Palombia
# Dobbeltspill i Hollywood (*Les gorilles à Hollywood*, 1982)
# Ku Klux Klan (*Ku-Klux-Klan*, 1983)
# Barske bleiebarn
# Panikk hos paven
# Gorillaer i manesjen
# Ma Attaway (*Ma Attaway*, 1986)
# Miss Kay (*Miss Kay*, 1986)

## Eksterne lenker
* Sammy Comicwiki (på dansk)
* Sammy Seriewikin (på svensk)
Ekspansjonskar

Et **ekspansjonskar** er en innretning for å fange opp termisk ekspansjon (utvidelse og sammentrekning) i vann og andre væsker. Ekspansjonskar benyttes i alle typer vannbårne varmeanlegg. Ekspansjon oppstår når temperaturen i væsken endres, for eksempel ved oppstart og stopp av et varmeanlegg. Vann og andre væsker lar seg ikke komprimere, derfor må utvidelseskreftene ha et sted å gå. Ekspansjonskaret består av en beholder eller tank, åpen eller lukket. Bilens kjølesystem har som regel også en ekspansjonsbeholder, men funksjonsprinsippet er annerledes enn i varmeanlegg. Volumet på eksapansjonskar varierer fra noen få liter til mange tusen liter.

## Lukket ekspansjonskar
I dag brukes vanligvis lukket ekspansjonskar. Karet er en tank eller beholder med komprimert luft (forkomprimert), hvor luftrykket er tilpasset anleggets trykk. I tanken er det en solid gummipose eller såkalt gummimembran. Det overskytende (ekspanderte vannet) presses inn i membranen. Ekspansjonen "fjærer" dermed mot den komprimerte luften på utsiden av membranen uten at luft og væske blander seg.

## Åpent ekspansjonskar
I eldre varmeanlegg var ekspansjonskaret trykkløst (åpent, og plassert som høyeste punkt i anlegget, (loft) med overløpsrør tilbake til fyrrommet.

## Vedlikehold
Ekspansjonskarets forkomprimering kontrolleres årlig. 
På mindre kar gjøres det med et manometer som kobles på en ordinær bildekkventil som er plassert på toppen av ekspansjonskaret. På forhånd gjøres ekspansjonskarets tilkobling mot varmeanlegget trykkløs ved frakobling eller ved hjelp av påmonterte  ventil(er) i tilkoblingen. Ved behov benyttes en manuell pumpe eller luftkompressor for å korrigere trykket. Typisk forkomprimering i mindre anlegg er 0,5 bar (minimum arbeidstrykk i anlegget minus 0,5 bar) 
På store ekspansjonskar kan det være automatikk som kontinuerlig opprettholder optimal forkomprimering. I slike anlegg må ekspansjonskaret med jevne mellomrom dreneres for vann.

## Varierende trykk i varmeanlegg
Mange eiere av varmeanlegg blir lurt av et sterkt varierende trykk i anlegget (Små trykkvariasjoner er normalt). Ofte mistenkes det at anlegget har lekkasjer. I slike tilfeller viser det seg ofte at ekspansjonskaret har mistet all forkomprimering og dermed også sin funksjon. Små temperaturforandringer i varmeanleggets fil forårsake store trykkendringer. Etter påfylling kommer ofte drypp fra sikkerhetsventilen. Dette avsløres enkelt ved å kontrollere ladetrykket. Å banke på ekspansjonskaret gir ingen god indikasjon da det vil være vanskelig å høre forskjell.
Eir-Jørgen Bue

**Eir-Jørgen Bue** (født 1969) er en norsk fotograf. Han er først og fremst kjent som en kommersiell og konseptuell portrettfotograf. 

Bue ble «Årets fotograf 2006» i regi av Norges Fotografforbund. I 2009 mottok Bue Norges Fotografforbunds høyeste utmerkelse, *Gull med krans*.

## Referanser


## Eksterne lenker
* Studio G
Olav Benum

**Olav Benum** (1897–1990) var en norsk gårdbruker, agronom og Venstre-politiker fra Vemundvik (i dag en del av Namsos). Han var stortingsrepresentant fra Nord-Trøndelag i fire perioder 1945–1961,  ordfører i Vemundvik 1938–41 og 1945, og Nord-Trøndelags fylkesordfører 1966–1967.

Han var sønn av bestyrer ved Namdals folkehøgskole Ludvig Benum og Vilhelmine Elden. Onklene Odin og Peter Benum drev Vefsn folkehøgskole, mens morfaren Vilhelm Gurinus Elden var lensmann og gårdbruker på Namdalseid. Farens folkehøgskole flyttet i 1911 til gården Havika i Vemundvik, hvor Olav kom til å fungere som både gårdsbestyrer og timelærer. Han gikk også Mære landbruksskole og Norges landbrukshøgskole. Han overtok i 1932 som gårdbruker på Havika. Skolen måtte flytte etter en brann på Havika i 1935, så broren Vermund Benum ble bestyrer ved skolens nye lokaler i Grong, mens Olav fortsatte som gårdbruker. Olav Benum var også fylkesagronom i Nord-Trøndelag 1941–1942 og 1945–1962.

Benum var Vemundviks ordfører mellom 1938 og 1941 samt etter frigjøringen i 1945, og ble medlem av Nord-Trøndelag fylkesting i egenskap av ordførervervet. Under okkupasjonen ble han en kort tid holdt i forvaring av tyskerne. Benum flyktet til Sverige, og arbeidet ved Norges legasjon i Stockholm 1942–1945. I 1945 ble han stortingsrepresentant for Nord-Trøndelag, noe han var sammenhengende frem til 1961. Han var hele tiden medlem av Stortingets landbrukskomité. Benum ble fylkesvaraordfører i Nord-Trøndelag i 1963, og var medlem av Namsos bystyre 1963–1971. Etter at Johan A. Vikan ble formann i Norges Bondelag i 1966, overtok Benum som fylkesordfører, og ble sittende til utgangen av 1967. Han hadde også andre verv. Han var en av fylkets beste skiløpere omkring 1920.

Benum var ridder av 1. klasse av St. Olavs Orden fra 1959, og ble tildelt KS-medaljen i 1971.

## Referanser


## Eksterne lenker
* 
*
Liste over fylkesordførere i Nord-Trøndelag

**Listen over fylkesordførere i Nord-Trøndelag** inkluderer alle formenn (ordførere) i fylkestinget fra 1923 til 1962 og fylkesordførere fra fylkeskommuneloven trådte i kraft i 1963 og til Nord- og Sør-Trøndelag fylker ble slått sammen i 2018. Fylkestinget bestod av ordførerne i alle fylkets landkommuner frem til 1975, da medlemmene ble direktevalgt ved fylkestingsvalg. I 2003 ble det innført et parlamentarisk styre, som innebar at fylkesordførerens rolle i Nord-Trøndelag tilsvarte stortingspresidentens rolle på nasjonalt plan, mens fylkesutvalgets og mye av fylkesordførerens rolle er flyttet til henholdsvis fylkesrådet og fylkesrådslederen.
__NOTOC__
## Fylkestingets formenn/ordførere

## Fylkestingets varaformenn/varaordførere

## Litteratur
*
FA-cupen 1890/91

**FA-cupen 1890/91** var den 20. sesongen av FA-cupen i England. Finalen ble spilt 21. mars 1891 mellom Blackburn Rovers og Notts County.

## Første runde

### Omkamper

## Andre runde

### Omkamper

## Tredje runde

## Semifinaler

### Omkamp

## Finale

## Referanser
Paul Garbagni

**Paul Garbagni** (1872–1929) var en fransk regissør og manusforfatter.

Garbagni var sjef för *Théâtre des Capucines* på Boulevard des Italiens i Paris og ble engasjert av filmselskapet Pathé i Paris som manusforfatter og regissør.

## Regi (utvalg)
*1922 – *Rapax*
*1920 – *Le Secret d'Argeville*
* 1912 – *[[I livets vår]]*
*1911 – *Le Pickpocket mystifié*

## Filmmanus (utvalg)
*1918 – *Les Bleus de l'amour*
*1913 – *Plus fort que Sherlock Holmes* 
*1911 – *Victimes de l'alcoolisme*

## Referanser


## Eksterne lenker
*
Wenche Dager

**Wenche Dager** (født 1938) er en norsk programleder og journalist som var ansatt i NRK. Hun startet sin karriere i NRK i 1972. Tiden i NRK innbefatter nyhetsoppleser i radioen, arbeid ved distriktskontorer og programleder i TV-program som *[[Norge rundt]]*, *[[Antenne Ti]]* og *[[Antennetimen]]*. De siste årene av sin karriere arbeidet hun i NRKs nyhetsavdeling på Marienlyst. Hun befattet seg særlig med helse- og omsorgsjournalistikk.

Dager er utdannet sosionom.

Hun gikk av med pensjon i 2008.

## Referanser


## Eksterne lenker
*
Achatocarpaceae

Se teksten

**Achatocarpaceae** er en plantefamilie i ordenen Caryophyllales, som er en gruppe av basale, egentlige tofrøbladete planter. Den omfatter ca. 10 arter fordelt på 2 planteslekter. Plantene vokser i sørlige USA og Latin-Amerika.

## Slekter
* *[[Achatocarpus]] (Achatocarpus)*
* *[[Phaulothamnus]] (Phaulothamnus)*

## Eksterne lenker
* 
* Achatocarpaceae, i: L. Watson og M.J. Dallwitz (1992–) – ''The families of flowering plants''